Joves d'Alaquàs participen en tallers de conscienciació sobre la situació de les persones refugiades
31/03/2021

# Joves d'Alaquàs participen en tallers de conscienciació sobre la situació de les persones refugiades

*   31/03/2021
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=19738

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19738%2F0&title=Ajuntament%20d%27Alaqu%C3%A0s.%20Premsa.Joves%20d%27Alaqu%C3%A0s%20participen%20en%20tallers%20de%20conscienciaci%C3%B3%20sobre%20la%20situaci%C3%B3%20de%20les%20persones%20refugiades)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19738/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19738/31032021img_9979_Form_4.jpg)](https://www.alaquas.org/ficheros/documentos/2021/2/19738/31032021img_9979_Form_10.jpg "<a href='https://www.alaquas.org/ficheros/documentos/2021/2/19738/31032021img_9979_Form_10.jpg' target=_blank><i class='fa fa-external-link' aria-hidden='true'></i>.Joves d'Alaquàs participen en tallers de conscienciació sobre la situació de les persones refugiades</a>")

Aquest programa dirigit a la població juvenil forma part del projecte 'Jo em dic Brisa, i tu' posat en marxa per l'ONG ACNUR de la Comunitat Valenciana

Un total de 12 joves d’Alaquàs estan participant en els tallers de conscienciació emmarcats dins del projecte “Jo em dic Brisa, i tu?” posats en marxa per l’ONG ACNUR de la Comunitat Valenciana per tal de donar a conéixer a la població juvenil la situació que pateixen les persones refugiades.

"Jo em dic Brisa, i tu?" és un recurs educatiu dirigit a la població juvenil per explicar, amb materials específics, què implica ser una persona refugiada al temps que es fomenta l’educació en valors, la cultura de pau i el respecte a la diferència. Està orientat a la promoció dels Objectius de Desenvolupament Sostenible (ODS), punt central de l’agenda de desenvolupament internacional. L’objectiu final és conscienciar la ciutadania sobre les realitats globals i fer-la reflexionar sobre la importància de les seues accions i actituts per tal de crear una  societat més justa, més igualitaria i més respectuosa amb el medi ambient.

Els tallers posen l'accent principalment en temes transversals com la igualtat de gènere o la cura mediambiental a través de dinàmiques adaptades al tipus de públic per tal de conscienciar a la població general sobre la situació de les persones desplaçades i la particular situació de vulnerabilitat de les dones i xiquetes. Es convida a fer-los reflexionar sobre la seua part de responsabilitat i sobre el que poden fer per a millorar la situació.

L'objectiu és que la societat conega la realitat tal com és i no es queden amb la informació estereotipada dels mitjans de comunicación de manera que puguen sensibilitzar-se amb el tema i facen un pas més, i es comprometen amb la defensa dels drets humans de la població desplaçada, amb un acolliment integrador i siguen capaços d'exigir polítiques justes i humanes per a aquestes persones.

Els tallers es van iniciar ahir dimarts 30 de març al centre juvenil el Passatge i continuaran el proper dimecres 21 d’abril. En ells participen l’alumnat del programa per a evitar l’absentisme escolar i abandonament prematur (PAC) que s’imparteix al centre juvenil dirigit a joves d’entre 12 i 16 anys. El divendres 23 d’abril participaran també en aquests tallers l’alumnat del Centre de Formació Municipal Francesc Ferrer Martí d’Alaquàs.

A més, a través d’Eines per a la Formació de la xarxa Joves.net s’ofereix també la possibilitat a tota la població de participar en aquests tallers de manera online els dies 20 i 22 de abril de 17 a 18:30 hores. Cal realitzar la inscripció en aquest enllaç: [https://www.joves.net/novetats/i/94760/1835/eines-formacio-primavera-2021-en-linia](https://www.joves.net/novetats/i/94760/1835/eines-formacio-primavera-2021-en-linia).